На днях экс-прэзідэнта Аргенціны Крысціну Кіршнер другі раз за месяц дапыталі па справе аб карупцыі ва ўрадзе ў перыяд, калі краінай кіравалі спачатку яе муж Нестар, а пасля і яна сама. Сведка з боку абвінавачання — кіроўца намесніка міністра планавання, які ў пачатку жніўня падаў следству свае запісныя кніжкі. У іх мужчына 12 гадоў адзначаў адрасы, па якіх адвозіў хабар, атрыманы ад будаўнічых і энергетычных кампаній. Яго сума, па звестках пракуратуры, перавышае $160 млн.